

**Қытай Халық Республикасы Қорғаныс министрлігінiң Қазақстан Республикасы Қорғаныс министрлігіне өтеусiз әскери көмек көрсетуi туралы атқару хаттамасына қол қою туралы**

Қазақстан Республикасы Үкіметінің 2005 жылғы 13 маусымдағы N 584 Қаулысы

      Қазақстан Республикасының Yкiметi  **ҚАУЛЫ ЕТЕДІ:**

      1. Қытай Халық Республикасы Қорғаныс министрлiгiнiң Қазақстан Республикасы Қорғаныс министрлігіне өтеусiз әскери көмек көрсетуi туралы атқару хаттамасына қол қоюға келiсiм берiлсiн.

      2. Осы қаулы қол қойылған күнінен бастап қолданысқа енгізiледi.

*Қазақстан Республикасының*

*Премьер-Министрі*

Жоба

 **Қытай Халық Республикасы Қорғаныс министрлігінiң**
**Қазақстан Республикасы Қорғаныс министрлігіне**
**өтеусiз әскери көмек көрсетуi туралы атқару**
**хаттамасы**

      Қазақстан Республикасы Қорғаныс министрлiгi (бұдан әрi - қазақстан Тарабы) мен Қытай Халық Республикасының Қорғаныс министрлiгi (бұдан әрi - қытай Тарабы), екi мемлекет және олардың қарулы күштерi арасындағы достық қарым-қатынасты одан әрi дамыту мақсатында төмендегiлер туралы келiстi.

 **1-бап**

      Қытай Тарабы 8 000 000 (сегiз миллион) қытай юаньы сомасына өтеусiз әскери көмек көрсетедi. Ұсынылатын мүлiктiң атауы мен көлемi осы Атқару хаттамасының ажырамас бөлiгі болып табылатын қосымшада көрсетiлген.

 **2-бап**

      Қытай Тарабы осы Атқару хаттамасына қосымшада көрсетiлген мүлiктi тараптар белгiлеген өкiлдер оны тиiсті қабылдау мен тапсыруды жүргiзетiн Алашанькоу шекаралық пунктiне жеткiзуге жауапты болады. Бұл ретте шекаралық пунктке дейiнгі көлiктiк шығыстарды қытай Тарабы төлейдi.

      Қазақстан Тарабы Қазақстан Республикасының аумағы бойынша тасымалдау жөнiндегі, сондай-ақ Қазақстан Республикасының заңнамасына сәйкес кедендiк төлемдер мен салықтарды төлеу жөнiндегi шығыстарды өз мойнына алады.

 **3-бап**

      Осы Атқару хаттамасы оған қол қойылған күнiнен бастап күшiне енедi және осы Атқару хаттамасының ережелерiн iске асырған сәттен бастап өз қолданысын тоқтатады.

      2004 жылғы "\_\_\_" \_\_\_\_\_\_\_ \_\_\_\_\_\_\_\_\_ қаласында әрқайсысы қазақ, қытай, орыс тiлдерiнде екi түпнұсқа данада жасалды, әрi барлық мәтiндердiң күшi бiрдей.

*Қазақстан Республикасы              Қытай Халық Республикасы*

*Қорғаныс министрлігі үшін           Қорғаныс министрлiгi үшін*

                                           Қытай Халық Республикасы

                                            Қорғаныс министрлiгінiң

                                            Қазақстан Республикасы

                                            Қорғаныс министрлігіне

                                             өтеусiз әскери көмек

                                            көрсетуi туралы атқару

                                                 хаттамасына

                                                   қосымша

**Қытай Халық Республикасының Қорғаныс министрлігі**

**Қазақстан Республикасы Қорғаныс министрлiгiне**

**өтеусiз әскери көмек ретiнде беретiн мүлiктiң**

**тiзбесi**

|  |  |  |  |
| --- | --- | --- | --- |
| Р/с
N  | Мүлiктiң атауы  | Өлшем бiрлігі  | Саны  |
| 1.  | Джип модельдi "Тойота" автомобилi FZJ100L-GNMNKC  | дана  | 2  |
| 2.  | Жеңiл модельдi "Бьюик" автомобилi GL 2.5  | дана  | 5  |
| 3.  | "Дружба" жолаушылар автобусы ZGT6730DH3  | дана  | 18  |
| 4.  | Май сүзгілерi  | дана  | 8  |
| 5.  | Отын сүзгілерi  | дана  | 80  |
| 6.  | Ауа сүзгілерi  | дана  | 40  |
| 7.  | Оталдыру бөлгішi  | жиынт.  | 7  |
| 8.  | Бүркігіштер  | дана  | 80  |
| 9.  | Iшпекпен жинақталған иiндi бiлiк  | дана  | 2  |
| 10.  | Цилиндрлi-поршеньдi топ  | жиынт.  | 4  |
| 11.  | Поршеньдi сақиналар  | жиынт.  | 10  |
| 12.  | Қосу клапандары  | дана  | 64  |
| 13.  | Шығару клапандары  | дана    | 64  |
| 14.  | Газ тарату тетігiнiң бiлiгi  | дана    | 40  |
| 15.  | Газ тарату тетігінiң белдiгі  | дана    | 40  |
| 16.  | Клапандармен жинақталған бастиек  | жиынт.   | 3  |
| 17.  | Жинақталған берiлістердi ауыстыру қорабы  | жиынт.  | 3  |
| 18.  | Жинақталған берiлiстердi ауыстыру қорабы  | дана  | 3  |
| 19.  | Салқындату радиаторы (SIEMENS/Jeep 2500)  | жиынт.  | 5  |
| 20.  | Су сорғы  | жиынт.  | 20  |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК